***ኣገደስቲ ጽሑፋት፡***

1. *ምስ ጸልማት ኮይኑኒ ኢሉ ጉዕዞ ዘቋርጽ ኣይትኺድ። ቀጽል ክንዮ ጸልማት ብርሃን ከምዘሎ ኣይተረስዕ። ኣብ ጸልማት ኣዕሪፍና ኣብ ብርሃን ጥራሕ እንተንጉዓዝ ኔርና ብረታዊ ቃልስና 60 ዓመታት ምወሰደ። ጸልማት ኮይኑኒ ኢልካ ጉዕዞ ምቁራጽ ናይ ድኹማት ምኽንያት እዩ።*

*2. መሰልን ጉቡእን ክፈሊ ዘይክእል፡ ስርናይን ክርዳድን ክፈሊ ዓቕሚ የብሉን። ጉቡኡ ዘይፈጸመ መሰሉ ክሓትት በየናይ ስነ-ሞጎት፡፡*

*3. ገለ ሰባት ኣብ ሕሉፍ ይነብሩ። ሕጂ ንዘሎ የማርሩ። ምስ ግዜ እንተዘይተጓዒዝካ ናይ ድንቁርና ግዙእ ኮንካ ትተርፍ። ትማላ ናታ ንሃባ። ሎሚ ንስርሓላ። ጽባሕ ጻማና ክንሓፍሰላ።*

*4. ኤርትራ ምልዮናት ኣሳፊራ ብሰላም ትጎዓዝ ኣውቶቡስ’ያ። ሞቶሪኣ ኣብ ውሽጢ ሃገር ዝተሰርሔ ህ.ግ.ደ.ፍ. ይበሃል። ካብ ወጻኢ ሞቶረ ምግዛእ ንሓደጋ ምቅላዕ ማለት እዩ።*

*5. ሓያል ህዝብን ሰራዊትን ዘይብሉ ሃገር ሓያል መሪሕነት ክህልዎ ኣይክእልን። ሳላ ሓያል ህዝብን ሰራዊትን ኤርትራ ሓያል ዝኾነ መሪሒነት ዘለዋ።*

*6. ህዝባዊ ግንባር ዘይምፍላጥ ዕሽነት እዩ፡ ህዝባዊ ግንባር ዘይምስዓብ ድንቁርና፡ዩ። ህዝባዊ ግንባር ዝሰርሖ ታሪኽ ናይ ኩሉ ህዝቢ ኤርትራ ታሪኽ እዩ፡፡ ስለዚ ህዝባዊ ግንባር ዝጸልእ ነብሱ ዝጸልኤ’ዩ።*

*7. እቲ ዘገርም ንሓይሊ ህዝባዊ ግንባር ዘይፈልጡ ሃሱሳት ምህላዎም’ዩ፡፡ እቲ ዘሕዝን ምስ ሬሳ ጃንዳ ምድቃሶም’ዩ። ጌጋ ዝነበረን ዘሎን ምዃኑ ዘይኣምኑ፡ ምእማን ስዕረት ዝመስሎም። በላሕቲ ሰባት ካብ ጌጋኦም ዝመሃሩ እዮም።*

*8. ገለ ሰባት ኣብ ኩሉ ሓጎስን ጓህን ጉዳያት ማለት ዙረት (vacation）፡መርዓ፡ ሓዘን፡ ጥምቀት፡ ምረቓ（graduation) ዳግመ ምርኻብ（re-union）--- ወዘተ ካብ ሰዓታት ክሳብ መዓልታት ግዜና ነሕልፍ። ኣብ ሃገራዊ ጉዳይ ዘመልክት ኣኼባ ምስ ዝኾውን ግን ንቁሩብ ሰዓታት ግዜ የብልናን ብዝብል ምስምስ ኣይንካፈል። ተመሊስና እዚባ እቲባ ኢልና ከነማርር ግን ድሕር ኣይንብልን። ሃገርና ሰላማ ክሕሎን ብልጽግንኣ ክረጋገጽ ናይ ኩልና ምይይጥ ስለ ዘድልያ ንዓኣውን ግዜ ክወሃባ ይግባእ።*

*9. ጌጋ ከይገብር ኢሉ ስቕ ዝብል ሒማቕ’ዩ’። ጌጋ ጌሩ ዝእረም ግን መስተውዓሊ’ዩ። ዘይጎየ ነይዕንቀፍ ከም ዝበሃል፡ እቲ ጎዩ ዝዕንቀፍ እንታይ ከምዝዕንቅፎ ስለ ዝፈልጥ ጥጡሕ መንገዲ ክመርጽ ኣይጽገምን። ስለዚ ጌጋ ኣይንግበር፡ እንተተጋገና ኣይንሰከፍ፡ ጌጋና ኣሪምና ንቅድሚት ንኺድ።*

*ነባሪ ዝኽሪ ንሰማእታትና፡ ዓወት ንሓፋሽ ገብረንጉስ መስመር*